Leonidas Chabarovas
Leonidas Vasiljevičius Chabarovas (rus. Леонид Васильевич Хабаров; g. 1947 m. gegužės 8 d. Šadrinsko mieste) – sovietų ir Rusijos kariuomenės karininkas, karo Afganistane dalyvis, atsargos pulkininkas, vienas iš pagrindinių Rusijos gynybos ministro Anatolijaus Serdiukovo kritikų. Visų pirmą, žymus tuo, kad būtent jo vadovaujamas desanto šturmo batalionas pirmasis visoje 40 armijoje kirto Afganistano sieną ir po 450 km maršo be nuostolių užėmė strategiškai svarbią Salango kalnų perėją, o jis pats, turėdamas kapitono karinį laipsnį, tapo jos pirmuoju komendantu. Už narsą ir didvyriškumą atliekant internacionalinę pareigą Afganistano demokratinėje respublikoje Leonidas Chabarovas apdovanotas Raudonosios vėliavos ordinu ir ordinu „Už karo nuopelnus“, taip pat medaliais. Išėjus į atsargą, vadovavo Karinio techninio lavinimo ir saugumo institutui (rus. УГТУ), tuo pačiu metu buvo išrinktas Sverdlovsko apskrities „Rusijos Afganistano veteranų sąjunga“ organizacijos (rus. РСВА) vadovo pavaduotoju.